ΓΡΑΠΤΗ ΕΡΩΤΗΣΗ E-0418/00

υποβολή: Erik Meijer (GUE/NGL) προς την Επιτροπή

(23 Φεβρουαρίου 2000)

Θέμα: Ο Περιορισμός της αλιείας με δίχτυα λόγω των ζημιών που προκαλεί στο θαλάσσιο βυθό

1. Έχειποπέσει στην αντίληψη της Επιτροπής το άρθροΗ αλιεία με δίχτυα είναι επιζήμια για το περιβάλλον της Βορείου Θάλασσαςπου δημοσίευσε η εφημερίδα Volkskrant της 1ης Φεβρουαρίου 2000 και στο οποίο ο Δρ H. Lindeman, ερευνητής στο Ινστιτούτο μελετών και θαλασσίων ερευνών (ΝΙΟΖ), εντεταλμένος του Υπουργείου Γεωργίας, Περιβάλλοντος και Αλιείας των Κάτω Χωρών, παρουσιάζει τα αποτελέσματα της μελέτης σχετικά με τις συνέπειες της αλιείας με δίχτυα για το περιβάλλον;

2. Γνωρίζει η Επιτροπή ότι η εν λόγω μέθοδος αλιείας, η οποία χρησιμοποιείται κυρίως για την αλίευση των ψαριών βαθέωνδάτων, όπως είναι η γλώσσα ή η ψήσσα, πραγματοποιείται με τη βοήθεια βαρέων λοστών και μεταλλικών αλυσσίδων που σκάβουν κατά κάποιο τρόπο το βυθό σε βάθος από 6 έως 10 εκατοστά, προκειμένου να απωθήσουν τα ψάρια και να τα αναγκάσουν να εισχωρήσουν στα δίχτυα;

3. Είναι σε θέση να επιβεβαιώσει η Επιτροπή ότι μόνο στο ολλανδικό τμήμα της Βορείου Θάλασσας ασκούν τις αλιευτικές τους δραστηριότητες τουλάχιστον 400 αλευτικά πλοία, εξοπλισμένα με αλιευτικά μηχανήματα μήκους από 4 έως 12 μέτρων και τα οποία ψαρεύουν με δίχτυα, επιφέροντας κατάυτόν τον τρόπο ζημίες όχι μόνο στη Βόρειο Θάλασσα, από την οποία εξαρτώνται διάφορες χώρες όπως οι Κάτω Χώρες, η Αγγλία και οι Σκανδιναβικές Χώρες, αλλά επίσης και σε άλλες θάλασσες;

4. Συμμερίζεται η Επιτροπή την άποψη ότι αυτή η μέθοδος αλιείας είναι λίαν επιζήμια για το θαλάσσιο βυθό και τη βιοπικοιλότητά του, κυρίως επειδή καταστρέφει τη χλωρίδα και την πανίδα των βυθών, ζημιώνοντας έτσι το περιβάλλον τουλάχιστον εξίσου με τις πλατφόρμες εξόρυξης πετρελαίου και φυσικού αερίου;

5. Ποιές ενέργειες προτίθεται να ανλάβει η Επιτροπή για τον περιορισμό της αλιείας με δίχτυα, παρέχοντας συγχρόνως στους ενεχόμενους αλιείς τη δυνατότητα ναιοθετήσουν νέες αλιευτικές μεθόδους ή προσφέροντάς τους την ευκαιρία επαγγελματικού επαναπροσανατολισμού;

Απάντηση του κ. Fischler εξ ονόματος της Επιτροπής

(30 Μαρτίου 2000)

1. Η Επιτροπή δεν γνωρίζει το άρθρο που δημοσιεύθηκε στο Volkskrant την 1η Φεβρουαρίου 2000.

2. Η Επιτροπή γνωρίζει πολύ καλά τι είναι οι τράτες με προώστες χειρισμού των δικτύων, ποια είναι τα είδη που είναι στόχοι τους και σε ποιο βάθος οι προώστες εισχωρούν στον θαλάσσιο βυθό.

3. Η Επιτροπή μπορεί να επιβεβαιώσει ότι μεγάλος αριθμός τρατών με προώστες χειρισμού των δικτυών ασκούν αλιευτικές δραστηριότητες στη Βόρεια Θάλασσα και αλλού. Αμφιβάλλω, ωστόσο, για το ότι όλα αυτά τα σκάφη εργάζονται συγχρόνως στην ολλανδική περιοχή της Βορείου Θάλασσας. Πρόσφατη έρευνα έδειξε ότι στη Βόρειο Θάλασσα και μάλιστα στο μέρος του ανήκει στις Κάτω Χώρες, μεγάλες περιοχές δεν τις εκτεταλλεύονται καθόλου οι τράτες με προώστη χειρισμού των δικτύων.

4. Η Επιτροπή γνωρίζει τις εργασίες του Dr H. Lindeboom (αποκαλούμενο Dr Lindeman στην ερώτηση), συγγραφέα του επικαλούμενου άρθρου. Ο Dr Lindeboom είναι ένας εξαιρετικός επιστήμονας ο οποίος έχει δημοσιεύσει μεγάλο αριθμό συγγραμμάτων, τόσο επιστημονικών όσο και εκλαϊκευμένων, στα οποία ισχυρίζεται ότι η αλιεία με τράτες με προώστες χειρισμού των διχτύων είναι επιζήμια για το περιβάλλον. Ωστόσο, άλλοι επιστήμονες εξίσου σοβαροί δεν συμμερίζονται απολύτως, και μάλιστα καθόλου, τα συμπεράσματα του Dr Lindeboom.

5. Οι αλιευτικές δραστηριότητες των τρατών με προώστες χειρισμού των δικτύων έχουν ήδη περιοριστεί από την κοινοτική νομοθεσία. Μεγάλες τράτες με προώστες χειρισμού των δικτύων (με μηχανή ισχύος περισσότερο από 221 Kilo Watt) δεν επιτρέπεται να αλιεύουν στην plaice box (ιδιαίτερος χώρος της γλώσσας), που είναι μια θαλάσσια περιοχή η οποία συνορεύει με τις γερμανικές, βελγικές, δανικές, γαλλικές και ολλανδικές ακτές της Βορείου Θαλάσσης. Επιπλέον, μεγάλες τράτες με προώστες χειρισμού των δικτύων δεν μπορούν να αλιεύσουν στην περιοχή των 12 μιλίων που βρίσκεται γύρω από την Ιρλανδία και το Ηνωμένο Βασίλειο. Η αλιεία με τράτες με προώστες χειρισμού των δικτύων απαγορεύεται στο Kattegat. Σήμερα, η Επιτροπή δεν προτίθεται να τροποποιήσει τους περιορισμούς αυτούς. Θα συνεχίσει ωστόσο να παρακολουθεί και αξιολογεί τις βιολογικές συνθήκες αυτών των ειδών αλιείας, προκειμένου να προτείνει άλλα μέτρα, ενδεχομένως, εν ευθέτω χρόνω.